એકવાર હુતાસણીનો સમૈયો કરવા વડતાલ પધારતાં હતાં ત્યારે રસ્તામાં એક ખાખરાનું ઝાડ બ્રહ્મચારીને જોઈને વાયુ વિના ડોલવા લાગ્યું. તે વૃક્ષને જોઈને બ્રહ્મચારીએ સંકલ્પ કર્યો કે જે આનો મોક્ષ કરું. આ વૃક્ષના કેસુડાનાં ફૂલ લઈ એનો રંગ બનાવીને મહારાજને છાટીશું. તેથી તે વૃક્ષને વર્તમાન ધરાવ્યા. એટલે ખાખરો પવનથી થરથરીયો ને કેસૂડા ખરી પડ્યાં. તે કેસૂડા લઈને બ્રહ્મચારી વડતાલ લાવ્યા. ને તે કેસૂડાના પુષ્પોના રંગથી રસિકવર રાજરાજેશ્વર પ્રભુસંતો સાથે રંગે રંગ્યા અને તે વૃક્ષનો મોક્ષ થયો. જયાનંદ બ્રહ્મચારીનો અક્ષરવાસ સંવત્‌ ૧૮૮૬ માં થયો હતો.